AMFO 2017
Propozície krajskej súťaže neprofesionálnej fotografickej tvorby – Žilinský kraj
Vyhlasovateľ
Národné osvetové centrum z poverenia Ministerstva kultúry SR
Žilinský samosprávny kraj
Organizátor
Krajské kultúrne stredisko v Žiline
Termín konania výstavy: 21. 6. 2017 – 20. 7. 2017
Vernisáž výstavy – 20. 6. 2017 o 16. h
Miesto konania: Úrad Žilinského samosprávneho kraja, Komenského 48, Žilina

Uzávierka súťaže: 15. máj 2017
Poslanie
Hlavným poslaním krajskej súťažnej prehliadky je vytvoriť podmienky pre porovnanie a zhodnotenie výsledkov súčasnej amatérskej fotografickej tvorby v Žilinskom kraji, ale i na Slovensku. Verejnou prezentáciou súťažných prác na výstavách motivovať záujem širokej verejnosti o fotografiu. Súťaž napomáha vyhľadávať talentovaných tvorcov a zároveň vytvára priestor na rozvoj umeleckej tvorivosti a technickej zdatnosti žiakov, mládeže i dospelých z rôznych regiónov, prispieva k zmysluplnému využívaniu voľného času, poskytuje možnosti prezentácie, vzájomnej konfrontácie a inšpirácie pre všetkých záujemcov o tento druh tvorby prostredníctvom výstav, seminárov, hodnotiacich diskusií a iných foriem vzdelávacích podujatí, ako sú tvorivé dielne či workshopy. Súťaž umožňuje rozvíjať umelecký talent i technické danosti účastníkov – mladých tvorcov i dospelých autorov. AMFO je najstaršia a najprestížnejšia súťaž v oblasti amatérskej fotografie a v tomto roku sa koná už 45. ročník celoslovenskej súťaže.
Podmienky súťaže (zásady účasti)
Súťaž je trojstupňová a delí sa podľa vekových a formálnych kritérií. Zúčastniť sa jej môže každý amatérsky tvorca – fotograf bez obmedzenia veku s trvalým pobytom na Slovensku.
Pre súťaž čiernobielych i farebných fotografií je určený formát 30 x 40 cm (aj 30x45) a jeho odvodeniny pri zachovaní  dlhšej strany, prípadne aj štvorcový formát 30 x 30 cm. Na rube súťažnej fotografie musí byť uvedené: meno, priezvisko, adresa a vek autora, e-mailová adresa, názov fotografie, rok jej vzniku, skupina a kategória, sídlo kultúrneho strediska – organizátora krajskej súťaže. Tieto údaje musí obsahovať aj obal nosiča multimediálnej prezentácie, samotný nosič musí byť označený menom autora a názvom prezentácie. 
Ak nebudú fotografie správne a dostatočne označené, organizátor ich nemusí akceptovať a do krajského kola súťaže nebudú prijaté. K zaslaným fotografiám treba priložiť vyplnený vstupný formulár – prihlášku – a uvedené údaje potvrdiť podpisom. 

Do súťaže je možné zaslať iba fotografie, ktoré sa nezúčastnili žiadneho predchádzajúceho ročníka súťaže AMFO. Limit pre prihlásenie do súťaže je maximálne 5 fotografií v kategórii čiernobiela fotografia, 5 fotografií v kategórii farebná fotografia a tri multimediálne prezentácie (maximálne do troch minút) od jedného autora.
Pre súťaž multimediálna prezentácia fotografií, ktoré majú jednotnú dejovú a výtvarnú líniu, je stanovený formát prehratia Power Point alebo DVD-video, pre nosič USB kľúč a pre dátové úložiská (Uschovna, WeTransfer a i.) odporúčame formát súborov s príponou „mp4„ (kontajner), rozlíšenie max. rozsahu HDTV 1080i (1920x1080 bodov). Prezentácia nesmie presiahnuť dĺžku troch minút, na jej začiatku musí byť uvedený titulok s názvom diela a menom autora, na záver treba uviesť titulok KONIEC.

Každý nosič v kategórii multimediálna prezentácia musí byť na obale označený menom a priezviskom, adresou a vekom autora, názvom prezentácie, rokom jej vzniku, podobne aj na vstupnom formulári, ktorý bude osignovaný podpisom autora. Bez týchto údajov nebudú práce do súťaže prijaté.
Štruktúra súťaže 

1. Súťaž je viacstupňová, najmenej však trojstupňová: regionálna, krajská a celoštátna. 

2. Súťaž má nielen postupový, ale aj putovný charakter. Výstava sa konala už v mnohých mestách Slovenska. 

3. Súťaže sa môže zúčastniť každý tvorca, fotoamatér – neprofesionálny fotograf, občan Slovenskej republiky. 

4. Súťaž sa člení jednak podľa veku autorov a jednak podľa formy spracovania. Každý súťažiaci môže svoje diela prihlásiť do jednotlivých kategórií, maximálne päť fotografií do jednej kategórie. Vekové skupiny aj kategórie podľa formy spracovania sú vytvorené tak, aby korešpondovali, zodpovedali kategóriám medzinárodných súťaží, predovšetkým tým, ktoré sa konajú pod patronátom svetovej organizácie pre umeleckú fotografiu FIAP, ktorej je Slovensko členom od roku 1996. 

5. Do súťaže sa autor prihlasuje podľa miesta svojho bydliska. Ak sa v mieste jeho bydliska 

neuskutoční základné kolo, môže sa prihlásiť do základného kola v inom okrese či regióne. Zoznam usporiadateľov jednotlivých kôl súťaže je zverejnený na webstránke vyhlasovateľa súťaže - Národného osvetového centra ako aj na stránke Ministerstva školstva, vedy, výskumu a športu SR. 

Kolá súťaže 

1. okresné/regionálne kolá 

2. krajské kolá 

3. celoštátne kolo 
II. Kategorizácia účastníkov
Súťaž sa rozdeľuje na 3 skupiny podľa veku.
I.   skupina: autori do 16 rokov 

II.  skupina: autori od 16 do 21 rokov   
III. skupina: autori nad 21 rokov (okrem poslucháčov a absolventov študijného odboru fotografia)

I.   skupina súťaží v kategóriách: 
čiernobiela fotografia,






farebná fotografia

II.  skupina súťaží v kategóriách:      čiernobiela fotografia,






farebná fotografia

III. skupina súťaží v kategóriách:      čiernobiela fotografia,






farebná fotografia

Multimediálna prezentácia

Pre túto kategóriu platia všetky technické podmienky ako pre iné kategórie. Zúčastniť sa môžu autori všetkých vekových skupín. Príspevky sa budú hodnotiť bez rozlíšenia veku. 

Termín zaslania prác a záväznej prihlášky

Podmienkou účasti na krajskej súťaži AMFO 2017 je doručenie záväzného vstupného formuláru potvrdeného podpisom a súťažných prác najneskôr do 15. mája 2017
· osobne

· na poštovú adresu:

Krajské kultúrne stredisko v Žiline
Horný val 20

011 82 Žilina
Hodnotenie súťaže
Do krajského kola postupujú ocenené fotografie z regionálnych kôl a fotografie, ktoré porota odporučí na postup, v maximálnom počte 100 fotografií. Po uzávierke súťaže autorské práce hodnotí trojčlenná odborná porota, ktorú menuje riaditeľka Krajského kultúrneho strediska v Žiline. Odborná porota navrhuje organizátorovi kolekciu fotografií na celoslovenskú súťaž amatérskej fotografie AMFO 2017.
Odborné poroty vo všetkých kolách hodnotia jednotlivé fotografie najprv na internej porade, bez účasti autorov a publika, na ktorej je výmena odborných názorov a vytvorenie výsledkov. Následne hodnotia i verejne pred súťažiacimi a divákmi na odbornom rozborovom seminári, ktorý sa spravidla koná pri vernisáži výstavy, kde porotcovia uskutočnia aj odbornú analýzu všetkých vystavených súťažných fotografií z viacerých aspektov – umeleckého aj technického. Tieto odborné rozborové semináre plnia funkciu edukačnej časti podujatia a sú veľkým prínosom pre súťažiacich, majú aj výchovno-vzdelávací cieľ, sú aj odborným zdôvodnením rozhodnutia poroty. 

Vyhlásením výsledkov, obvykle je to súčasť vernisáže výstavy, sa celé podujatie zavŕši. Pri podujatí sa môže konať aj 2 až 3-dňová tvorivá dielňa, vždy s nejakým iným odborným zameraním. 
Organizátori súťaže udeľujú spravidla diplomy a ceny za 1., 2. a 3. miesto ako aj čestné uznania na základe návrhu odbornej poroty tak, aby udelenie cien zodpovedalo čo 

najobjektívnejšie umeleckému hodnoteniu v jednotlivých vekových skupinách a kategóriách, ako aj celkovej úrovni súťaže. Odborná porota môže preto niektoré miesta neudeliť alebo udeliť viacnásobne, okrem 1. miesta, ktoré môže byť udelené maximálne jedno v každej vekovej skupine a kategórii. 

Usporiadatelia jednotlivých kôl súťaže zabezpečia pre ocenených udelenie diplomov a podľa 

svojich možností aj udelenie cien.
Výsledky súťaže
Na slávnostnej vernisáži organizátor vyhlási výsledky a odovzdá ceny víťazom. Výsledky súťaže budú zverejnené v katalógu k výstave i v médiách.
Finančné zabezpečenie

Finančné náklady spojené so súťažou si každý účastník hradí sám. 
Záverečné ustanovenia
Organizátor krajskej súťaže si vyhradzuje právo pri propagácii podujatia publikovať jednotlivé súťažné fotografie bez nároku autora na honorár.

Kontakt
Krajské kultúrne stredisko v Žiline 
Mgr. Anna Lovritšová
Horný val 20, 011 82 Žilina

Tel: +421 41 56 25 956
Mobil. tel.: 0915 787 299

alovritsova@vuczilina.sk, www.krkszilina.sk

     AMFO 2017

na krajskú  postupovú súťažnú výstavu amatérskej fotografie
ZÁVÄZNÁ PRIHLÁŠKA

Skupina: 

Čiernobiela fotografia

	Meno, adresa
	Číslo
	Názov fotografie
	Rok vzniku
	Vek autora

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Farebná fotografia

	Meno, adresa
	Číslo
	Názov fotografie
	Rok vzniku
	Vek autora

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Multimediálna prezentácia

	Meno, adresa
	Číslo
	Názov fotografie
	Rok vzniku
	Vek autora

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


Prehlasujem, že všetky uvedené informácie sú správne a súhlasím s podmienkami súťaže.

Dátum a podpis:

